CELEX: 62019CN0911
Language: da
Date: 2019-12-13 00:00:00
Title: Sag C-911/19: Anmodning om præjudiciel afgørelse indgivet af Conseil d’État (Frankrig) den 13. december 2019 – Fédération bancaire française (FBF) mod Autorité de contrôle prudentiel et de résolution (ACPR)

24.2.2020   
            
            
               DA
            
            
               Den Europæiske Unions Tidende
            
            
               C 61/21
            
         
      Anmodning om præjudiciel afgørelse indgivet af Conseil d’État (Frankrig) den 13. december 2019 – Fédération bancaire française (FBF) mod Autorité de contrôle prudentiel et de résolution (ACPR)
      (Sag C-911/19)
      (2020/C 61/26)
      Processprog: fransk
      
         Den forelæggende ret
      
      Conseil d’État
      
         Parter i hovedsagen
      
      
         Sagsøger: Fédération bancaire française (FBF)
      
         Sagsøgt: Autorité de contrôle prudentiel et de résolution (ACPR)
      
         Præjudicielle spørgsmål
      
      
                  1)
               
               
                  Kan retningslinjer udstedt af en europæisk tilsynsmyndighed være genstand for et annullationssøgsmål som omhandlet i bestemmelserne i artikel 263 i traktaten om Den Europæiske Unions funktionsmåde? Såfremt dette spørgsmål besvares bekræftende, ønskes det oplyst, om en brancheforening har ret til gennem annullationssøgsmål at få prøvet gyldigheden af retningslinjer, der er rettet til de medlemmer, hvis interesser den forsvarer, og som ikke vedrører denne forening hverken direkte eller individuelt?
               
            
                  2)
               
               
                  Såfremt et af de to spørgsmål i spørgsmål 1 besvares benægtende, ønskes det oplyst, om retningslinjer udstedt af en europæisk tilsynsmyndighed kan være genstand for en præjudiciel forelæggelse som omhandlet i bestemmelserne i artikel 267 i traktaten om Den Europæiske Unions funktionsmåde? Såfremt dette spørgsmål besvares bekræftende, ønskes det oplyst, om en brancheforening har ret til at gøre indsigelse imod samt få prøvet gyldigheden af retningslinjer, der er rettet til de medlemmer, hvis interesser den forsvarer, og som ikke vedrører denne forening hverken direkte eller individuelt?
               
            
                  3)
               
               
                  Såfremt den franske bankforening har ret til at gøre indsigelse imod og få prøvet de af Den Europæiske Banktilsynsmyndighed den 22. marts 2016 vedtagne retningslinjer, ønskes det oplyst, om denne myndighed ved at have udstedt disse retningslinjer har overskredet sin kompetence i henhold til Europa-Parlamentets og Rådets forordning nr. 1093/2010 (1) af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed)?
               
            
         (1)  Europa-Parlamentets og Rådets forordning (EU) nr. 1093/2010 af 24.11.2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT 2010, L 331, s. 12).